Page:Latin for beginners (1911).djvu/235

PUBLIUS GOES TO ROME 211 LXVII. PUBLIUS GOES TO ROME TO FINISH HIS EDUCATION lamque Pūblius, quindecim annōs nātus, prīmis litterarum dementīs cōnfectīs, Rōmam petere voluit ut scholās grammaticōrum et philosophōrum frequentāret. Et facillimē patrī suō, quī ipse philosophiae studiō tenēbatur, persuāsit. Itaque omnibus rēbus ad profectiōnem comparātīs, pater fīliusque equis animōsis vectī ad magnam urbem profectī sunt. Eōs proficiscentīs Iūlia tōtaque familia vōtis precibusque prōsecūtae sunt. Tum per loca plāna et collīs silvīs vestītōs viam ingressī sunt ad Nōlam, quod oppidum eōs hospitiō modicō excēpit. Nōlae duās horās morāti sunt, quod sōl meridiānus ārdēbat. Tum rēctā viā circiter vīgintī mīlia passuum Capuam, ad īnsignem Campāniae urbem, contendērunt. Eō multā nocte defessi pervenerunt. Postridiē eius diēī, somnō et cibō recreātī, Capuā discessērunt et viam Appiam ingressī, quae Capuam tangit et ūsque ad urbem Rōmam dūcit, ante merīdiem Sinuessam pervēnērunt, quod oppidum tangit mare. Inde prīmā lūce proficīscentēs Formiās properāvērunt, ubi Cicerō, ōrātor clārissimus, quī forte apud vīllam suam erat, eōs benignē excēpit. Hinc itinere vīgintī quīnque mīlium passuum factō, Tarracīnam, oppidum in saxīs altissimis situm, vidērunt. Iamque nōn longē aberant palūdēs magnae, quae multa mīlia passuum undique patent. Per eās pedestris via est gravis et in nāve viātōrēs vehuntur. Itaque equīs relictīs Lentulus et Pūblius nāvem cōnscendērunt, et, ūnā nocte in trānsitū cōnsūmptā, Forum Appi vēnērunt Tum brevī tempore Arīcia eōs excēpit. Hoc oppidum, in colle